Sie si Mönsche, wo sich fürd Gseuschaft intressiere und ihres höchste Zieu isches, ä erfougriche Gschäftsmaa ds wärde. Aber säubst we ihre Bruef überhoupt nüt mit Handu und Wirtschaft ds tüe het, so si sie ussergwöhnlich ehrgizig und wen sie gar kei Bruef usüebe, so si sie doch besträbt, ihres Läbe praktisch, rationeu und  effektiv ds idsrichte.  Das si ihri beste Eigeschafte: Sie wüsse instinktiv, wieme Mönsche behandle muess, wieme zu rasche, klare Entscheidige chunnt, wo vom gsunge Mönscheverstang diktiert worde si, wieme sich ds Läbe am beste irichtet. I ihrer schlimmste Form isch d Geiss ä Stifuabläcker, pingelig, aber beschränkt. Me cha sie nid aus Durchschnittsmönsche bezeichne und sie schine immer meh am Chärn vore Sach intressiert ds si aus a üssere Verzierige. Sie hei ä guete, praktische Verstang und säubst wen  sie ä künstlerische Bruef usüebe, so blibe ihri Phantasie ärdverbunge.  Trotz irem Ehrgiz erreiche numme äs paar Geisse Spitzepositione. Irgendeinisch und irgendwo geit dr Atrieb verlore und sie erreiche nie ds höchste Zieu.  Erwisenermasse besitze sie aber Dürehautechraft, we sie die Zähigkeit ou hüfig numme drzue benütze, um sich ä Pansionberächtigung ds erhocke. Churz gseit: sehr abentürlustig si sie nid. Was d gfüeusmässigi Bingig betrifft, so hei sie ä Muur um ihres Härz zoge und äs wird numme  sehr wenige ganz bsungerne Mönsche gstattet si, das private Heilligtum ds beträte. Wen sie äuter wärde, verstärkt sich die Hautig no. Sie wärde sträng und unerbittlech und s besteit sogar d Gfahr, dass sie starrchöpfig und verchnöchert wärde.  Trotz audäm verfüege sie immer überne Schatz vo vernünftige Ratschläg und Läbensregle und d Lüt wärde sie wäge ihre Gründsätz achte.